timothydillan/balinese-cpt-corpus huggingface dataset:
Aksara swalalita kepah dados kakalih inggih punika aksara suara swalalita (vokal) miwah aksara wianjana swalalita (konsonan). Aksara suara swalalita kakepah malih dados kakalih inggih punika aksara suara hreswa (hembusan nafas pendek) miwah dirgha (hembusan nafas panjang). Punika taler aksara wianjana swalalita manut titik artikulasi kepah dados inggih punika kanthya, talawia, murdania, danthya, miwah ostia. Yéning cingakin ring wargan aksaranyané kepah dados nem inggih punika alpa prana (hembusan nafas kecil), maha prana (hembusan nafas besar), anusuara (suara sengau), arddha suara (semi vokal), usma (desis), dan wisarga (bunyi h). Aksara swalalita sakadi punika akéh kanggén ring karya sastra minakadi kekawin, parwa, kidung, tutur, wariga, usadha, miwah sané lianan.

Pustaka

Aksara Bali
Aksara Wréastra inggih punika abjad aksara Bali sané kaanggén nyuratang Basa Bali sané lumrah, sané nénten madaging campuhan Basa Kawi miwah Sansekerta. Basa Baliné sané lumrah ketahnyané kaajahin ring alit-alité ri tatkala ngawitin malajah nyurat aksara Bali, akéhnyané wénten 18 (plekutus) sané ketah kabaos abjad Bali utawi aksara Wréastra.

Pustaka

Aksara Bali
Al-Qur'an inggih punika kitab suci ring Agama Islam. Alquran punika maartos sasuratan sané kawacén, tur kitab punika mawit saking Tuhan tur kaicén ka Nabi Muhammad. Kita punika kakepah dados makudang-kudang bab utawi ring basa Arab mawasta "surah", surah punika taler kakepah dados makudang-kudang ajak utawi ayat. Ring makasami daging kitab punika wénten 70 kruna "Quran" sané kabaosang. Nabi Muhammad nyuratang wahyu sané sampun kapolihang saking Tuhan punika, sasampun Nabi Muhammad padem, para sawitrannyané ngalanturang nyuratang wahyu punika tur kaadegin olih Khalifah Abu Bakar Ash-Shiddiq miwah kausulang olih Umar bin Khattan. Ring Alquran kabaosang indik Alquran punika madaging indik tatacara, carita indik sejarah, tur kaweruhan indik moral miwah étika. Jadma sané ngwacén kitab punika kawastanin Al Hafidz, tur antuk ngresepang kitab punika, para umatnyané nganggén sumber sané mawasta tafsir.

Pustaka

Islam
Kitab suci
Alaa Salah (basa Arab: آلاء صلاح‎) ento adan siswa tur silih tunggil tokoh protés anti-pamerintah warsa 2018-2019 ring Sudan. Abedik maan uratian dugas fotonné ané kajuang olih Lana Haroun dadi viral ring sosial média. Gambar Salah kasub pinaka "Anak Istri Mabaju Putih" wiadin "Luh Kabébasan".

Idup tur pangajahan
Alaa Salah lekad ring 1996 wiadin 1997. Ibunné dadi tukang jait tur bapanné ngelah usaha bangunan. Alaa mlajah Téknik ajak Arsitektur ring Sudan International University di Khartoum.

Gambar
Sasukat Désémber 2018 ada protés gedé tur sawai-wai ring Khartoum nglawan pamerintah. Ring tanggal 8 April 2019 Lana Haroun nyemak foto silih tunggal anak luh ané mabaju thoub putih sedek majujuk baduur mobil, mamunyi tur magending ajak anak-anak luh lénan ané marengin protés di paek kantor Istana Kaprésidénan. Potoné ento dadi viral di sosméd tur maan uratian liu pesan di guminé. Potonné ento dadi ciri kontribusi anak-anak luh ané protésé sawai-wai, ento krana kuang-lebih 70% uli makejang anaké ané nglaksayang ento anak luh-luh.

Bajuné putih ané kaanggo olih Alaa Salah ento, thoub adanné, ngélingang anak-anak luh ané taén mrotés lawan diktator-diktator di masa ring Sudan muah anak-anak luh ané kakadén pinaka Kandake, adan ratu-ratu luh Nubia (Karajan Sudan kuna).

Pustaka

Tokoh Sudan
Aladdin inggih punika pilem animasi sané karipta olih Ron Clements miwah John Musker tur kamedalang sareng Walt Disney Feature Animation duk warsa 1992. Pilem punika nyritayang indik anak lanang sané madué geginan sadina-dina dados maling ring marginé sané ageng. Wastannyané wantah Aladdin sané kayun tresna sareng Putri saking Raja sané ngamong ring Agrabah mawasta Jasmine. Mawinan kadaut antuk tresna, ida prasida makarya punapi ja mangda masikian sareng Putri Jasmine. Jafar pinaka bhagawanta ring krajaan Agrabah nganikain Aladdin mangda medal ka tengahing gua ngrereh lampu sané sakti. Sasampun madué lampu punika, kahuripan Aladdin ngancan ngamecikang mawinan wènten Genie, jin sakti sané meneng ring tengahing lampuné tur prasida ngaturang napi sané jagi katunas antuk jadma sané ngusap lampu punika. Pamuputné, Aladdin sareng Jasminé prasida masikian.

Pustaka

Pranala jaba

Aladdin ring satua miwah budaya populer, ring Don Markstein's Toonopedia. Archived saking asli ring 31 Agustus 2015.

Pilem mabasa Inggris
Pilem animasi Disney
Pilem Amérika Serikat warsa 1992
Pilem Amérika Serikat
Pilem animasi warsa 1992
Albert Camus (basa Prancis: [al'bɛʁ ka'my]; ) inggih punika filosof, panyurat, miwah wartawan saking Prancis. Ida menang Paica Nobél Sastra duk 1957, ri tatkala Ida mayusa 44.

Camus embas ring Aljazair ring kulawarga anak Prancis. Ida meneng ring wewidangan sané tiwas raris malajah filosofi ring Univérsitas Aljir, ibukotan Aljazair. Ida wénten ring Paris ri tatkala Jerman njajah Prancis duk Yuda Jagat II. Sané mula Camus indayang medal saking Prancis nanging raris Ida maiketan sareng Palawan Prancis. Sasampuné perang Ida dados jadma sané kaasub tur ngicénin pidato akéh ring majebag jagaté. Ida marabian ping kalih.

Saking sisi filosofi, Camus inggih punika silih tunggil filosof sané ngadegang filosofi absurdisme. Absurdisme punika piorah yéning nénten wénten Tuhan tur artosnyané kauripan inggih punika artos sané kaicénin olih jadma soang-soang. Silih sinunggil karyannyané sané paling kaasub inggih punika L’Étranger (Anak Uli Jaba) sané basannyané sampun kasalin ka basa Indonésia miwah Jawa.

Pustaka

Tokoh Aljazair
Tokoh Prancis
Albert Einstein ( ; ; kaucapang: [ˈalbɛɐ̯t ˈʔaɪnʃtaɪn] embas ring tanggal 14 Maret warsa 1879 miwah lebar duk warsa 18 April 1955) inggih punika silih tunggil ilmuwan téori Fisika sané pinih ageng. Ida ngripta téori Rélativitas Umum pinaka silih tunggil kaweruhan dasar Fisika rahinané mangkin (utamanyané plaplajahan indik Mekanika Kuantum).

Pustaka

Cutetan

Tokoh
Alexander Graham Bell inggih punika silih tunggil ilmuwan sané embas ring Edinburgh, Skotlandia, Britania Agung duk tanggal 3 Maret 1847 tur ida lebar ring tanggal 2 Agustus 1922 ri tatkala mayusa 75 tiban. Ida kasub ring jagaté santukan madué pikayunan ngamedalang sarana sané mawasta telpun, telpun punika ngantos ring galahé mangkin kantun kaanggén ngawedar informasi utawi kabar ka genah sané lianan. Kawéntenan telpun kakawitin duk warsa 1876 ring Amérika Serikat ngantos mangkin sayan nglimbak mapairingan sareng aab jagat.

Pustaka

Penemu
Tokoh Britania Agung
Alexander Van der Bellen (embas 18 Januari 1944) inggih punika Présidén Austria daweg 26 Januari 2017 ngantos rahinané mangkin. Van der Bellen polih dados profesor ekonomi ring Universitas Wina sadurung pensiun. Ida inggih punika anggota Déwan Nasional mawit saking warsa 1994 ngantos 2012. Ida taler polih dados ketua klub parlementer miwah juru baos féderal ring partainyané mawit saking warsa 1997 ngantos warsa 2008.

Pustaka

Tokoh
Alfred Bernhard Nobel inggih punika sang sané nyenengin kaweruhan kimia, insinyur miwah pebisnis. Ida embas ring tanggal 21 Oktober 1833 tur padem ring tanggal 10 Désémber 1896 ri tatkala mayusa 63 warsa. Ida dados sané kapertama ngaryanin dinamit. Ritatkala ida sampun padem, wénten swalapatra sané kakaryanin olih ida indik ngicenin kasugihannyané anggén ngaryanin Penghargaan Nobel. Penghargaan Nobel sané kapertama kaicénin ring kaweruhan indik fisika, kimia, sastra, fisiologi, miwah tamba, penghargaan punika kaicénin ring Stockholm, Swédia. Hadiah Nobel Perdamaian sané pinih pertama ring Kristiania (sané mangkin kawastanin Oslo), Norwégia.

Pustaka

Tokoh
Alit Susrini utawi Ida Ayu Putu Alit Susrini tur ketah kapanggil Alit (aksara Bali: ᬅᬮᬶᬢ᭄ᬲᬸᬲ᭄ᬭᬶᬦᬶ, ) inggih punika silih tunggil pangawi sastra Bali sané wénten ring Bali. Ida ngawitin nyurat ring warsa 1980, tur ida nganggén wasta Alit S. Rini ring suratan idané. Dané pinaka alumni ring Sastra Inggris Universitas Udayana. Ring warsa 1988, ida sareng ring Bali Post, nganggén tugas terjemahan idané. Ring warsa 1993 ida kaicénin galah tanggungjawab antuk rubrik Budaya miwah Agama Hindu.. Ida ngaryanin buku sané mamurda Karena Aku Perempuan Bali ring warsa 2003.

Kakawian

Pustaka

Pangawi Sastra Bali
Jadma sané kantun maurip
Alu (Varanus salvator) inggih punika sarwa buron sané rupannyané sakadi lelasan nanging awaknyané agengan. Alu mabatis patpat, mawarna selem utawi abu, madué layah sakadi lelipi. Akéh krama Baliné maboros ngalih alu ring alasé, alu punika taler prasida kanggén ajeng-ajengan sakadi dados saté alu. Alu taler dados kaanggén tamba. Alu sané kaanggén tamba kagoreng, kaambil dados lengis. Alu nongos di teba, dibet-beté. Amah-amahan aluné inggih punika soroh ulam tur buron sané lianan.

Habitat
Alu idup ring India kaja-kangin, Bangladesh, Kapuloan Andaman, Nikobar, Tiongkok (propinsi Guangxi, Hainan, Yunnan), Hong Kong, Myanmar, Laos, Viétnam, Kamboja, Thailand, Malaysia (rumasuk Serawak miwah Sabah), miwah Indonésia (Sumatra, Jawa, Kalimantan, Nusa Tenggara, Sulawesi).

Pustaka

Buron
Aléksander III saking Makédonia (basa Yunani: Αλέξανδρος Γ΄ ὁ Μακεδών; 20/21 Juli 356 SM – 10/11 Juni 323 SM), sané kauningin pinaka Aléksander Agung (basa Yunani kuna: Ἀλέξανδρος ὁ Μέγας, kaucapang Aléksandros ho Mégas) inggih punika raja ring Karajaan Makédonia kuna, sané wénten ring Yunani kalér. Aléksander warih saking wangsa Argéadai. Ida embas ring Pélla duk warsa 356 SM raris ngantos Ajinnyané Philipos II miwah dados raja daweg mayusa 20 warsa. Aléksander dados kasub mawinan ida nuntun bala ka Asia miwah Afrika kalér-wetan raris daweg ida mayusa 30 sampun madué silih tunggil kaprabon sané nahén wénten ring jagaté kuna, kaprabon sané nglimbak saking Yunani ngantos India kalér-kulon. Aléksander Agung tan nahéning kakaosang ring yuda miwah kasengguh pinaka silih tunggil pimpin yuda pinih polih ring babadé.

Pustaka

Babad
Tokoh
Amed ento kuub di pasih kaja-kangin pulo Bali, di Kecamatan Abang, Kabupatén Karangasem, Bali. Di kuubé ané linggahné 14 km ento, ada pitu désa cenik. Adan désa-désané ento Jemeluk, Bunutan, Amed, Lipah, Selang, Banyuning miwah Aas. Kuube Amed kajemak adanné uli désa Amed. Pasihé di Amed biasné mawarna selem krana kuubé ento paek ajak Gunung Agung. Di Amed ada liu turis lokal miwah mancanegara ané malali, sakéwala makejang tetep nglestariang tradisiné. Amed sayan kasub dadi déstinasi anggon turis-turisé backpacking, free diving, scuba diving, snorkelling miwah yoga.

Pustaka

Bali
Amérika Serikat (masih AS) ento negara fédéral mahardika ané kawangun uli 50 pradésa (negara bagian), distrik fédéral abesik, limang kuub ané nglurah diri tur kuub gelahan lénan ané liu. Paling liu uli kuub-kuub ento ada di Amérika Kaja. Liu kramanné di AS ento 328.239.523 diri tur linggahné 8.833.520 km2.

Pustaka

Pranala jaba

United States, dari BBC News
Key Development Forecasts for the United States dari International Futures
Pamrentahan
Official U.S. Government Web Portal Gateway to government sites
House Official site of the United States House of Representatives
Senate Official site of the United States Senate
White House Official site of the President of the United States
[ Supreme Court] Official site of the Supreme Court of the United States
Lelintihan
Historical Documents Collected by the National Center for Public Policy Research
U.S. National Mottos: History and Constitutionality Analysis by the Ontario Consultants on Religious Tolerance
USA Collected links to historical data
Peta
National Atlas of the United States Official maps from the U.S. Department of the Interior

Negara G8
Negara anggota Perserikatan Bangsa-Bangsa
Républik
Negara miwah teritori sane kaadegang warsa 1776
Negara ring Amérika Utara
Negara G20
Negara G7
Bekas koloni Britania Raya
Maesa Andika Setiawan () utawi Andika "Kangen Band" utawi "Babang Tamban" ento adan silih tunggil musisi Indonésia genre Melayu.

Diskografi

Kangen Band
Indie Lampung (2005)
Tentang Aku, Kau & Dia (2007)
Cinta yang Sempurna (Repackage) (2008)
Bintang 14 Hari (2008)
Pujaan Hati (2009)
Jangan Bertengkar (2011)
Kembalilah Padaku (2017)
Kangen Band Official (2021)

Mawla Band
Bundaku Istana Surga (2014)

Kangen.Lagi
Dunia (2015)

Dynasty7 band
Aku Tau Hatimu Untuk Siapa
Bintang Selanjutnya
Rasaku Pergi
Indonesia Juara
My Wife
Sujudku

D'ningrat
Genting(Aku Siap)
Cahaya
Main Hati
Permintaan Hati
Sebagai Simpananmu
Pengantin Alquran
Tertipu Lagi
Uji Nyali

Solo/Duet
Perjalanan Hidup
Beibi
Akad Aku Menjemputmu- Feat. Duo Doa
Jangan Menyerah-Feat. Duo Doa
Pengangguran-Feat. Duo Doa
I love you-Feat. Duo Doa
Lebih Baik Mundur-Feat. Yoshi
Sampai Akhirku-Feat. Fea Clarissa
Janji Babang-Feat. Liebie
Ay-Feat. Eren Hill
Relakanlah (Semua Bisa Menangis)
Ku Lepas Dengan Cinta
Sudah Jera-Feat. Fea Clarissa
Jika Mengerti Aku
Dimana Perasaanmu
Tentang Cinta
Bersabarlah
Jaga Cinta Kita-Feat. Dodhy
Sampai Disini
Sekejam Itu-Feat. Dodhy
Cinta Dalam Lamunan-Feat. Dodhy
Menggapai Bintang
Cinta Yang Utuh-Feat. Dodhy
Sai Anju Ma Au
Terhukum Rindu-X.

Pustaka

Pranala jaba

Pagending Indonesia
Pemusik Indonesia
Tokoh Lampung
Tokoh Bandar Lampung
Tokoh Jawa
Kangen Band
Andorra (, ;) inggih punika silih tunggil negari ring benoa Éropa. Negari puniki jimbarnyané 468 km² miwah akeh kramanyané kirang langkung 74,794 diri.

Pustaka

Lis pustaka

Pranala jaba

Situs resmi pemerintah
Situs resmi pariwisata
Andorra Inside

Pencarian mengenai Andorra dari Perpustakaan Kongres Amérika Serikat
Andorra dari UCB Libraries GovPubs

Andorra dari BBC News
Andorra – Guía, turismo y de viajes (Panduan Pariwisata dan Perjalanan di Andorra)
Sejarah Andorra: Dokumen-Dokumen Primer dari EuroDocs
A New Path for Andorra – rangkai salindia oleh The New York Times

Negara ring Éropa
Negara
Andréa Bocélli inggih punika silih tunggil pagending pop ténor sané buta utawi nénten mrasidayang nyingakin malih. Andréa punika berkebangsaan Italia, ida embas ring Lajatico, Toscana, tanggal 22 Septémber warsa 1958, tur mangkin ida mayusa 60 warsa. Ida madué suara sané khas Italia tur akéh krama sané seneng nyingakin ida magending ring panggung-panggung operané.

Ritatkala mayusa nem warsa, ida ngawitin malajah piano, fluté, saksofon, trumpét, trombon, harpa, gitar, miwah drum. Ida ngawitin karrier ring magending inggih punika ri tatkala ida manadados jayanti ring pacentokan magending Margherita d'Oro ring Viareggio, tur ngendigang "O Sole Mio". Ida malajah indik hukum, tur nglanturang malajah indik gending-gendingan. Ida madué guru sané mawasta Luciano Bettarini. Ring warsa 1992, silih tunggil pagending rock, Zucchero ngaryanin démo tapé gending Miserere nganggén suaranyané Andréa Bocélli tur kakirim ka Pavarotti. Ring sajebag jagaté ida kasub sangkaning magending sareng Sarah Brightman ngendingan Time to Say Goodbye. Ring warsa 1998, ida magending sareng Celiné Dion, ngendingang "The Prayer". Gending sané mamurda "The Prayer" punika ngamolihang penghargaan Kusala Golden Globe kadadosang gending sané pantes kaanggén ring film Quest for Camelot.

Pustaka

Tokoh
Pagending
Anggun Cipta Sasmi (embas 29 April 1974) inggih punika pagending miwah pangripta gending Indonésia-Perancis. Ida pianak saking Darto Singo, panyurat saking Kroya, Jawa Tengah, miwah Dien Herdina sané madué kulawarga ring Keraton Yogyakarta. Anggun kapertama magending ri tatkala mayusa pitung warsa ring Ancol. Anggun ngerekam albumnyané sané pinih pertama ring Indonésia sané mamurda "Dunia Aku Punya" ring warsa 1986. Ida kasub ring Indonésia mawit saking ida nyobyahang gending sané mamurda "Mimpi" ring warsa 1989.

Pustaka

Tokoh
Tokoh Indonésia
Angkatan sastrawan 1945 inggih punika satunggil masa ring babad susastra Indonésia. Soroh susastra puniki metu sasampuné warsa 1942 pinaka réaksi lawan karya kawi Indonésia sané kanten nyuwita panjajah Jepang miwah pangawi-pangawi sané sareng Keimin Bunka Shidosho.

Kekaryan Angkatan 1945 punika langkung réalis yéning kaimbang sareng Angkatan Pujangga Baru, sané langkung romantis miwah idéalis. Pangawi-pangawi sané ngranjing Angkatan 1945 sakadi Chairil Anwar, Asrul Sani, Rivai Apin, Idrus, Achdiat Karta Mihardja, Trisno Sumardjo, miwah Utuy Tatang Sontani.

Pustaka

Tokoh
Pangawi Indonésia
Angklung inggih punika silih tunggil sarana musik tradisional sané nglimbak ring krama negara Indonésia. Sarana musik punika malakar saking tiing tur masuara yéning kagoyangang utawi kagejeran olih tangan. Manut saking Dictionary of the Sunda Language olih Jonathan Rigg, sané kasobyahang ring warsa 1862 magenah ring Batavia, ida nyuratang indik angklung inggih punika sarana musik sané malakar saking kapahan tiing tur wentuknyané marupa pipa, kapahan tiing punika kategul kadadosang asiki, tur masuara ri tatkala kageterang. Angklung ngranjing ring "Karya Agung Tetamian Budaya Lisan miwah non Bendawi Manusa" ring UNESCO mawit saking bulan Novémber warsa 2010.

Pustaka

Musik
Annelies Marie "Anne" Frank (kabaos ring Belanda: [ʔɑnəˈlis maːˈri ˈʔɑnə ˈfrɑŋk], ring basa Jerman: [ʔanəliːs maˈʁiː ˈʔanə ˈfʁaŋk] inggih punika silih tunggil pangawi miwah sang sané nyurat indik buku harian. Ida embas ring kota Frankfurt, Jerman Weimar duk tanggal 12 Juni 1929 tur séda ring bulan Fébruari 1945. Ida punika silih tunggil Yahudi korban Holocaust sané pinih akéh kabaosang. Buku harian punika kasurat ri tatkala wénten payudhan, mamurda "The Diary of a Young Girl", bukuné punika sampun kadadosang makudang-kudang drama miwah film. Ida ngamargiang kahuripannyané ring Amsterdam, Belanda, tur status kewarganegaraannyané kaicalang ring warsa 1941. Sasampun ida séda, ida kasub ring sajebag jagaté mawinan buku harian idané kacétak tur kasobyahang. Bukuné punika nyitayang indik ida sané nylametang padéwékannyané ri tatkala Jérman ngaonang Belanda duk Yuda Jagat II.

Pustaka

Tokoh
Anom Ranuara (aksara Bali: ᬅᬦᭀᬫ᭄ᬭᬦᬸᬯᬭ, ) inggih punika silih tunggil pangawi sastra Bali sané karyannyané mawit saking pawayangan klasik. Ida mesekolah pendidikan guru ring Sekolah Guru Bawah (1960), wusan punika Sekolah Pendidikan Guru (1967). Nanging ida sampun ngabdi dados guru Sekolah Dasar saking warsa 1962. Rikala nénten wénten ngajahin, sinambi mesekolah ring Fakultas Sastra Universitas Udayana, Denpasar ida ngemolihang gelar Sasjana Sastra (1985)

Pustaka

Pangawi Sastra Bali
Antelope Canyon inggih punika silih tunggil ngarai sané kasub tur magenah ring Page, Coconino, Arizona, Amérika Serikat. Wawengkon ngarai puniki ngranjing ring kompléks Navajo Indian Reservation, genah meneng antuk wong India Diné saking Amérika Utara, sané taler kabaosang Navaho utawi Navajo. Antelope Canyon kawentuk olih érosi Batuan Pasir Navajo, utamannyané krana blabar. Blabar sané pinh untat ring tanggal 30 Oktober 2006, tur ngantos 36 jam. Mika mawinan Otoritas Taman Suku nutup Ngarai Antelope Bawah ngantos makudang-kudang bulan. Ngarai punika taler kaanggén antuk genah pariwisata, genah sané pinih becik punika Ngarai Antelope Atas (The Crack) miwah Ngarai Antelope Bawah (The Corkscrew).

Pustaka

Wisata
Juran
Apokad (Latin: persea americana) inggih punika silih tunggil soroh woh-wohan sané mawiguna antuk tamba sariawan, donnyané maguna dados nglancarang panyuh. Wastan ilmiah apokad inggih punika Persea americana Mill. Apokad madué wiji ring tengahnyané. Yéning kantun nguda kulit apokadé mawarna gadang, yéning sampun tasak kulit apokadé mawarna coklat utawi selem. Apokad taker mawiguna antuk tamba, apokad dados kaanggén sanganan minakadi jus utawi kacampur ring és.

Suratan

Punya
Woh-wohan
Athéna (basa Yunani: Αθήνα, basa Inggris: Athens) ento ibukota Yunani. Kota ento ada di Propinsi Attika. Liu kramanné ané ada ditu kuang-lebih 4 yuta diri. Athéna dadi ibukotan Yunani duk tiban 1834, sasuba kota Nafplio ané dadi ibukotan Yunani uli tiban 1823 nganti tiban 1834.

Pustaka

Kota ring Yunani
Ibukota
Azték ento adan budaya ané ada di Méksiko Tengah di masa 1300 - 1521. Lebian uli abesik bangsa ané ngmiluin budayané ento, utamanné bangsa-bangsa ané nganggo basa Nahuatl. Kaprabon Azték ento konfédérasi uli telung kota-negara, ané ngawit duk taun 1427: Tenochtitlan, Texcoco muah Tlacopan.

Pustaka

Nichols, Deborah L. and Enrique Rodríguez-Alegría, eds. The Oxford Handbook of The Aztecs. Oxford: Oxford University Press 2017.

Babad
B.J. Habibie utawi Prof. Dr. Ing. H. Bacharuddin Jusuf Habibie, FREng inggih punika Présidén Républik Indonésia sané katiga. Ida embas ring Paréparé, Sulawesi Selatan tanggal 25 Juni 1935, tur padem ring Jakarta tanggal 11 Séptémber 2019 ri tatkala mayusa 83 warsa. Ida taler naen dados Wakil Présidén Républik Indonésia ka-7. Ida dados Wakil Présidén kalih bulan pitung dina, tur dados Présidén Républik Indonésia siki warsa limang bulan. Nika mawinan Ida dados Wakil Présidén miwah Présidén sané pinih gelis. B.J. Habibie dados sinunggil Présidén sané mawit saking soroh Gorontalo, Sulawesi tur ibunyané mawit saking Yogyakarta.

Pustaka

Tokoh Indonésia
Baas inggih punika soroh ajengan sané mawit saking padi. Padi kaanyi olih sekaa manyi tur kaselip dados baas, kulit padiné kaadanin latah (gerabah). Baas marupa sakadi ketan, mawarna putih tur alit-alit. Baas karatengin dados nasi. Baas puniki wantah dados ajengan sané utama ring krama Indonésiane. Akeh para kramané sané nenten wareg yéning nénten ngajeng nasi. Tiosan punika, baas prasida kaanggén dados tepung tur kaolah dados sanganan utawi jaja. Baas taler dados boreh yéning kecampur sareng cekuh, nika mawinan ragané anget tur sungkanné ical.

Pustaka

Ajeng-ajengan
Babad Dalem ento babad uli Bali ané ada vérsinné liu. Vérsi ané kapertama katulis dugas abad ka-18. Panulisné koné Brahmana di puri Klungkung, ané paling gengsi di pantarané 9 singgasana pra-kolonial di Bali.

Babad ento kagaénin aji mitos abesik, satua ajak babad ané sekenan. Manut di Babad Dalem krajan Bali mawit uli Krajan Hindu-Buddha Majapahit, di pulo Jawa (1293 - 1527 M). Prajurit Gajah Mada nyajah Bali (di taun 1343 manut Negarakretagama), lantas madeg ménak Jawa madan Sri Aji Kresna Kepakisan, cucu uli anak Brahmana, pinaka raja Bali di betén Raja Majapahit, apang nitah uli Samprangan, di Gianyar. Lantas, di générasi sasubané, puriné makisid ka Gélgél ané salawasné dadi krajan ané sakti. Runtuhné Majapahit ngaé Gélgél dadi krajan ané nutugang budaya Jawa klasik. Babad milu kadadénan di Krajan Gélgél nganti runtuhné di taun 1686 M.

Tutugan Babad Dalem ento madan Babad Ksatria tur nyaritayang babad Krajan Klungkung, ané ngwarisin Krajan Gélgél. Babad Ksatria katulis suud abad ka-19 lantas ada vérsi suud énto ané nyaritaang runtuhné Klungkung di taun 1908.

Ajiné Babad Dalem pinaka sumber budaya tur pamineh Bali unduk krajan énto gedé tur kaakuin olih para sarjana. Nanging ajinné pinaka sumber kaweruhan babad Bali ento dadi kontrovérsi. Vérsi-vérsi ané kapertama tusing nganggo tanggal-tanggal tur babadé lebih kagaé sulur padaang tekén tanggal kadiang ané beneh. Lamun bandingang tekén matéri babad Belanda wiadin Jawa suba dadi terang yan kadiang anggo katinggalang wiadin kaubah di Babad Dalem.

Pustaka

Babad Dalem
Bad Ischl inggih punika kota ring Oberösterreich, Austria. Bad Ischl jimbarnyané 162,8 km². Akéh kramanyané kirang langkung 14.133 diri.

Pustaka

Pranala jaba

Situs resmi pamrentahan Bad Ischl
Bad Ischl Tourist Board
https://web.archive.org/web/20160329155309/http://mariatheresa.com/sisielisabeth.html In 1854,the Imperial Villa at Bad-Ischl was given as a wedding gift to Franz Joseph by his mother.

Kota miwah kotamadya ring distrik Gmunden
Kota ring Austria
Bandar Udara Internasional I Gusti Ngurah Rai (IATA: DPS, ICAO: WADD) inggih punika bandara sané utama ring Bali. Bandarané punika magenah 13 km ngidul Dénpasar. Bandara Ngurah Rai inggih punika bandara pinih sibuk ring Indonésia sasampun Soekarno-Hatta ring Jakarta. Duk warsa 2018 23.779.178 diri nganggé Bandara Ngurah Rai. Bandarané punika katégorinnyané IX tur prasida ngayah pesawat sané ageng taler, sakadi Boeing 747-8 miwah Airbus A380.

Bandara Ngurah Rai ngamolihang paica pinaka bandara sané pinih becik ring jagaté nomer tiga duk warsa 2016 saking Airport Council International.

Wastan Bandara Ngurah Rai kapolihang saking I Gusti Ngurah Rai, pahlawan Bali sané padem duk 20 Novémber 1946 ring puputan Marga, Tabanan, lawan Belanda. Sadurungnyane bandara puniki maaran, Lapangan Terbang Tuban.

Pustaka

Ngurah Rai
Ngurah Rai
Otoritas Bandar Udara Wilayah III – Surabaya